Anders Odden

Anders Odden (født ) er en norsk heavy metal-gitarist, vokalist og låtskriver.

Odden er født i Stavanger, men flyttet i barndommen til Råde. Hans dreining mot mer ekstrem metal startet etter å ha hørt samlealbumet Speed Kills i 1985. Etter å ha prøvd seg på black metal i bandet Slaught startet han death metal-bandet Cadaver i 1988 sammen med Ole Bjerkebakke. Cadaver ga ut første death metal-album, Hallucinating Anxiety, på Earache Records i november 1990. Han var også med i bandet Apoptygma Berzerk fra 1992 til 1999 og 2003-2006 og startet doom-bandet Magenta i 1995. Han var med som konsertgitarist i Celtic Frost i 2006. Han turnerte Europa, USA, Canada og Japan på Monotheist-turneen som endte i 2007. Han har også vært gjestemusiker for blant annet Satyricon, The Young Gods, Ministry og flere.

Han har også arbeidet som konsulent for musikkorganisasjonene RIO, Tono, GramArt, MIC og MFO. Han er grunnlegger av musikkbransjetreffet IMC under Inferno-festivalen. I 2011 ga Odden ut boken «Piratliv» om norsk musikkbransje backstage.

I 2013 dannet Odden bandet Order sammen med Manheim, Messiah og René Jansen. Etter Jansens bortgang ble Stu Manx (The Yum Yums, Gluecifer m.fl.) bassist i Order.

Diskografi 
Cadaver
 Hallucinating Anxiety, Necrosis/Earache (1990)
 Primal, (EP, 1999) 
 ...In Pains, Earache (1992)
 Live Inferno (konsertalbum, 2002)
 Necrosis, Candlelight (2004)
 Discipline, Earache (2001)

 Edder & Bile, Nuclear Blast (2020)
 The Age Of The Offended, Nuclear Blast (2023

Magenta
 Magenta, (EP) AT&MT  (1997)
 One Mind, (single) 1998 RapaxPRod/Tatra (1998)
 Periode, RapxProd/Tatra (1998)
 All Over, (single) Re:pop (2002)
 Little Girl Lost, Re:pop (2002)
 Art And Accidents, AT&MT (2009)

Band 
 Slaught, 1986 – 1987, gitar
 Cadaver, 1988 – 1993, 1999 - present, gitar, bass, vokal
 Magenta, 1995 – 2015, gitar, bass, keyboard, vokal
 Celtic Frost, 2006 – 2007, konsert gitarist
 Dr. Midnight & The Mercy Cult, 2009-2011, gitar
 Order, 2013 - idag, gitar

Eksterne lenker 
 

Norske heavy metal-musikere
Norske death metal-musikere
Norske black metal-musikere
Cadaver-medlemmer